Ağlama Nigar, ağlama
Ürəyimi eləyib qan 
Ağlama Nigar, ağlama...
Olum gözlərinə qurban 
Ağlama Nigar, ağlama.

İgid olan cəfa çəkər,
Dost yolunda qanın tökər. 
Ağlamağın bağrım sökər 
Ağlama Nigar, ağlama...

Qəmli könül dəmə gəlməz, 
Dərdi olan ağlar, gülməz. 
Qorxaqlar er dərdi bilməz 
Ağlama Nigar, ağlama.

Dəlilərim gələr cuşa, 
Müxənnət eylər tamaşa.
Qan qusacaq Xəlil paşa 
Ağlama Nigar, ağlama.

Meydanda nərə çəkərəm, 
Göydən od-alov tökərəm. 
Dağlar, qayalar, sökərəm 
Ağlama Nigar, ağlama.

Koroğluyam ər götürrəm, 
Mən Bayazıda yetirrəm. 
Eyvazı alar, gətirrəm 
Ağlama Nigar, ağlama.
Gəraylılar